ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ኦሮምያ ቁጽሮም ዘይተፈልጡ ተወለድቲ ትግራይን ኣምሓራን ተቐቲሎም 21 ጥቅምቲ 2017 መግለጺ ስእሊ, ኣብ ኦሮምያ ብሄር መሰረት ዝገበረ ጥቕዓት ተፈፂሙ ኣብ ክልል ኦሮምያ ከባቢ ኢሉኣባቦራ፣ ብሰንኪ እቲ ካብ ሓሙስ ጀሚሩ ዝተልዓለ ዕግርግርን ህውከትን ዛጊድ ቁጽሮም ዘይተፈልጡ ተወለደቲ ብሄር ትግራይን ኣምሓራን ከምዝተቐተሉ ምንጭታት ንቢቢሲ ሓቢሮም። ብፍላይ ኣብ ገጠራት ከባቢ በደሌ፡ ብዙሕ ንብረት ከምዝዓነወን ብፍላይ ድማ ናይ ተወለድቲ ትግራይን ኣምሓራን ሕርሻ ቡንን ስራሕቲ ንግዶምን ሙሉእ ብሙሉእ ከምዝተቓፀለን እቶም ግዳያት ገሊፆም። ብኣሽሓት ዝቑጸሩ ዜጋታት ድማ ህይወቶም ከድሕኑ ኣብ ፖሊስ ጣብያን ፎቓዶ ጫካን ተሓቢኦም ከምዘለዉ ቢቢሲ ብስልኪ ደዊሉ ዘዘራረቦም ናይ ዓይኒ መሰኻኽር ሓቢሮም። ካብቶም ኣብ ፖሊስ ጣብያ ዝርከቡ ሓደ ሽሙ ክገልጽ ዘይደለየ ተወላዲ ትግራይ ግዳይ እቲ ሓደጋ "ሕገ መንግስቲ ሃገርና ብርኡይ ተጣሒሱ፡ ኣብ ገዛእ ሃገርና ንብረትና ተወሪርና" ብምባል፡ መጥቓዕቲ ይፍፀም ከምዘሎ ገሊፁ። ኣብቲ ንሱ ዝርከበሉ ፖሊስ ጣብያ ጥራሕ ኣስታት ሓደ ሽሕ ሰብ ካብ ትማሊ ለይቲ ጀሚሩ ክሳብ ሎሚ ንጎሆ ተዓቑቡ ብፖሊስ ይሕሎ ከምዘሎን ሰበይቱን 3 ደቁን'ውን ኣብ ፍርሕን ጸበባን ከምዘለዉ ንቢቢሲ ኣረዲኡ። ካልእ ቢቢሲ ደዊሉ ዘዘራረቦ ኣብቲ ፖሊስ ጣብያ ዝርከብ ተወላዲ ብሄረ ትግራይ ብወገኑ፣ ኣብ ኢሉኣባቦራ ኣስታት 30 ዓመታት ከምዝተቐመጠን ''ሰሪሕና ዘጥረናዮ ንብረት 'ወያነ ብድጎማ ዝሃበኩም እምበር ኣይናትኩምን' እናበሉ የቃጽልዎን የዕንውዎን ኣለዉ'' ኢሉ። '' ልቢ ገይረ ኣብ ዝዓበኹሉ፡ ዓደይ ዝብሎ ከባቢ ከምዚ ክገጥመኒ'ዩ ኢለ ሓሲበ ኣይፈልጥን'' ብምባል፡ ኩነታት እቲ ጸገም ከምዘተሓሳስቦ ዝገልጽ ግዳይ እቲ ሓደጋ፡ ደጊም ህይወቱን ህይወት ደቁን ከትርፍ እምበር ቀጻሊ ኣብኡ ክነብር ተስፋ ከምዘይብሉ ሓቢሩ። ተወላዲ ብሄረ ኣምሓራ ዝኾነን ቢቢሲ ምእንተ ደሕንነቱ ሽሙ ዘይገለጾን ኣብቲ ፖሊስ ጣብያ ዝርከብ ካልእ ፍልፍልና ብወገኑ፡ ብኣካል ዝፈልጦም 2 ሰባት ከምዝተቐተሉን፡ ሰብ ፎቖዶ ጫካ ተጣፊኡ ስለዘሎ እምበር ቁጽሪ መወትቲ ክዛይድ ከምዝኽእል እውን ገሊጹ። ብሰንኪ እቲ ህውከትን ዕግርግርን መንገድታት ስለዝተዓፀዉ፥ እቶም ኣብ ጭንቂ ዝርከቡ ነበርቲ እቲ ከባቢ ለቒቖም ክወጽኡ ከምዘይከኣሉ ንምፍላጥ ተኻኢሉ። ማእኸላይ መንግስቲ ብህፁፅ እንተዘይበፂሑሎም ደሕንነቶም ኣብ ከቢድ ሓደጋ ከምዝወድቕ ድማ እቶም ግዳያት ይዛረቡ። ቢቢሲ ናብ ሓላፊ ቢሮ ኮምኒኬሽን ክልል ኦሮምያን፥ ሚኒስትር ጉዳያት ኮምኒኬሽን ፌደራል መንግስትን ብዛዕባ እቲ ዝተፈፀመ መጥቃዕቲ መብርሂ ንክህቡሉ ዝተገብረ ፃዕሪ ኣይሰመረን። ኣብ ዝሓለፈ ዓመት ኣብ ክልል ኣምሓራ፣ ብፍላይ ድማ ኣብ ሰሜን ጎንደር ኣብ ልዕሊ ተጋሩ ዘነጻጸረ መጥቃዕቲ ከምዝተፈፀመን ብዙሓት ምምዝባሎምን ዝዝከር'ዩ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
